નાના હોય કે મોટા પોપકોર્ન ખાવાની બધાંને મજા પડે છે. પછી તે મૂવીમાં હોય કે ઘરે મિત્રો સાથે ક્રિકેટ જોવાનો પ્રોગ્રામ આ સમયે પોપકોર્ન બધાને ખાવી ગમે છે. આ એક સસ્તુ અને સ્વાદિષ્ટ ખોરાક છે. પણ આજકાલના સુવિધાસભર સમયમાં લોકો ફટ કરતાં પોપકોર્નને માઈક્રોવેવમાં બનાવી લે છે, પરંતુ શું તમે જાણો છો પોપકોર્ન બનાવતી વખતે તેમાં એક (PFOA) કેમિકલ નાખવામાં આવે છે જે બહુ જ ખતરનાક હોય છે. આને ખાવાથી કિડની, મૂત્રાશય, લીવર અને આંચરડાનું કેન્સર થવાનો ખતરો વધી જાય છે. એક સંશોધન મુજબ માઈક્રોવેવમાં બનેલી પોપકોર્નનું રેગ્યુલર સેવન કરવાથી ફેફસાનું કેન્સર થવાની સંભાવના વધી જાય છે.